CELEX: 62008CA0267
Language: mt
Date: 2009-10-06 00:00:00
Title: Kawża C-267/08: Sentenza tal-Qorti tal-Ġustizzja (It-Tieni Awla) tas- 6 ta' Ottubru 2009 (talba għal deċiżjoni preliminari mill-Unabhängiger Finanzsenat, Außenstelle Klagenfurt — L-Awstrija) — SPÖ Landesorganisation Kärnten vs Finanzamt Klagenfurt (VAT — Dritt għal tnaqqis tat-taxxa tal-input imħallsa — Kunċett ta’ attivitajiet ekonomiċi — Organizzazzjoni reġjonali ta’ partit politiku — Attivitajiet ta’ pubbliċità li minnhom jibbenefikaw l-organizzazzjonijiet lokali tal-partit — Spejjeż relatati ma’ dawn l-attivitajiet li jeċċedu d-dħul)

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/12
            
         Sentenza tal-Qorti tal-Ġustizzja (It-Tieni Awla) tas-6 ta' Ottubru 2009 (talba għal deċiżjoni preliminari mill-Unabhängiger Finanzsenat, Außenstelle Klagenfurt — L-Awstrija) — SPÖ Landesorganisation Kärnten vs Finanzamt Klagenfurt
   (Kawża C-267/08) (1)
   
   (VAT - Dritt għal tnaqqis tat-taxxa tal-input imħallsa - Kunċett ta’ “attivitajiet ekonomiċi” - Organizzazzjoni reġjonali ta’ partit politiku - Attivitajiet ta’ pubbliċità li minnhom jibbenefikaw l-organizzazzjonijiet lokali tal-partit - Spejjeż relatati ma’ dawn l-attivitajiet li jeċċedu d-dħul)
   2009/C 282/21
   Lingwa tal-kawża: Il-Ġermaniż
   
      Qorti tar-rinviju
   
   Unabhängiger Finanzsenat, Außenstelle Klagenfurt
   
      Partijiet fil-kawża prinċipali
   
   
      Rikorrenti: SPÖ Landesorganisation Kärnten
   
      Konvenuta: Finanzamt Klagenfurt
   
      Suġġett
   
   Talba għal deċiżjoni preliminari — Unabhängiger Finanzsenat, Außenstelle Klagenfurt (l-Awstrija) — Interpretazzjoni tal-Artikolu 4(1) u (2) tas-Sitt Direttiva tal-Kunsill tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU L 145, p. 1) — Kunċett ta’ “attività ekonomika” — Organizzazzjoni, mill-organizzazzjoni reġjonali ta’ partit politiku, ta’ attivitajiet publiċitarji favur organizzazzjonijiet lokali tal-imsemmi partit, fil-forma ta’ manifestazzjonijiet, produzzjoni u kunsinna ta’ materjal pubbliċitarju u organizzazzjoni ta’ ballu annwali — Spejjeż relatati ma’ dawn l-attivitajiet li jaqbżu, b’mod kunsiderevoli, id-dħul provenjenti mill-addebitu ta’ wħud minn dawn l-attivitajiet lil organizzazzjonijiet lokali kif ukoll mill-bejgħ tal-biljetti tal-ballu
   
      Dispożittiv
   
   L-Artikolu 4(1) u (2) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li attivitajiet ta’ pubbliċità esterna mwettqa minn sezzjoni ta’ partit politiku ta’ Stat Membru ma jistgħux jitqiesu li huma attività ekonomika.
   
      (1)  ĠU C 247, 27.09.2008.